recursal/SuperWikiNEXT-32B huggingface dataset:
Ο γερο-Φρεντέ και ο γάιδαρος του Λολό ή Αλιμπορόν, μπροστά στο Λαπέν Αζίλ.
Ο **Μπορονάλι** είναι ένας επινοημένος ζωγράφος της αρχής του 20ου αιώνα, που έχει ζωγραφίσει μόνο έναν πίνακα.

Στο Σαλόν των Ανεξάρτητων του 1910 εμφανίστηκε ένας πίνακας με τον τίτλο "Ο Ήλιος Βασιλεύει Πάνω από την Αδριατική" (Coucher de soleil sur l'Adriatique). Ο κατάλογος δήλωνε ότι ο ζωγράφος ήταν ο "Γιοακίμ-Ραφαέλ Μπορονάλι, ζωγράφος γεννημένος στη Γενεύη" (JR. Boronali, peintre né à Gênes). Λόγω του αφηρημένου χαρακτήρα του πίνακα, οι κριτικοί (μεταξύ των οποίων και ο Γκυγιώμ Απολλιναίρ) ενθουσιάστηκαν με τον πίνακα. Ο πίνακας συζητήθηκε έντονα, μέχρι τη μέρα που στην εφημερίδα «Le Matin» ο συγγραφέας Ρολάν Ντορζελές αποκάλυψε ότι το πίνακα ζωγράφισε ο «Λολό», ο γάιδαρος του πατρόνα του μικρού καμπαρέ Λαπέν Αζίλ στη Μονμάρτρη.

Γιοακίμ-Ραφαέλ Μπορονάλι-‘Ο Ήλιος Βασιλεύει Πάνω από την Αδριατική’
Μπορονάλι είναι αναγραμματισμός του Αλιμπορόν (Boronali-Aliboron), το όνομα που είχε δοθεί στο γάιδαρο από τον Ζαν ντε λα Φονταίν και χαϊδευτικά ονομαζόταν Λολό. Ο Ντορζελές, μαζί με δύο φίλους του ζωγράφους, τους Αντρέ Βαρνώ και Ζυλ Ντεπακί, έδεσαν μία βούρτσα στην ουρά του Λολό και τον άφησαν να ζωγραφίσει σε έναν καμβά έξω από την πόρτα του Λαπέν Αζίλ, ο οποίος εκτέθηκε στη συνέχεια στο Σαλόν των Ανεξάρτητων.

Ο πίνακας πωλήθηκε τελικά στην τιμή των 400 φράγκων.

Εξωτερικοί σύνδεσμοι
--------------------

* Η υπόθεση Boronali.
* Η ιστοσελίδα του Λαπέν Αζίλ.
Το **Μουλτάν** (παντζάμπι και ούρντου: مُلتان) είναι πόλη του Πακιστάν στην επαρχία Παντζάμπ. Είναι η 5η πιο πολυάνθρωπη πόλη της χώρας και το κέντρο του νότου της επαρχίας Παντζάμπ. Βρίσκεται στις όχθες του ποταμού Ακεσίνη (Τσενάμπ).

Η ιστορία του Μουλτάν ανάγεται στα αρχαία χρόνια. Πολιορκήθηκε από τον Μέγα Αλέξανδρο κατά τη διάρκεια της εκστρατείας του εναντίον των Μαλλών (ινδική φυλή). Αποτέλεσε ένα από τα πιο σημαντικά εμπορικά κέντρα της μεσαιωνικής ισλαμικής Ινδίας, και προσέλκυσε μεγάλο αριθμό μυστικιστών σούφι τον 11ο και 12ο αιώνα, κερδίζοντας το προσωνύμιο *Πόλη των Αγίων*. Είναι ονομαστή για το μεγάλο αριθμό ναών σούφι από εκείνη την εποχή.

Παραπομπές
----------

1. ↑  «Pakistan’s 10 most populous cities revealed». SAMAA TV. 28  Αυγούστου 2017.

Εξωτερικοί σύνδεσμοι
--------------------

* Πολυμέσα σχετικά με το θέμα  Multan στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132529642
* LCCN: n81022143
* GND: 4246341-5
* SUDOC: 123330637

 |

 |
Στην τεχνολογία λογισμικού το **spinlock** είναι μηχανισμός κλειδώματος ενός νήματος/thread που θέλει να αποκτήσει πρόσβαση σε ένα πόρο. Κατά τον μηχανισμό αυτόν, το νήμα περιμένει "τρέχοντας" ατέρμονα βρόχο επανάληψης (loop/spin), με τον οποίο ελέγχει την κατάσταση του κλειδώματος. Το νήμα καθώς εκτελεί τον βρόχο αυτόν βρίσκεται σε αναμονή (ονομάζεται η κατάσταση αυτή *busy waiting*). Όταν το νήμα αποκτήσει πρόσβαση στο *κλείδωμα*, την διατηρεί μέχρι να ολοκληρωθεί ο κώδικας εκτέλεσης του νήματος. Ένα spin lock στην πράξη είναι μηχανισμός κλειδώματος *mutex* σε κάποιους κοινούς πόρους, ο οποίος στην πράξη μπλοκάρει ένα νήμα κάνοντάς το να βρίσκεται σε κατάσταση *busy-waiting* καθώς εκτελεί ατέρμονα βρόχο ελέγχου κλειδώματος (το *spinlocκ*).

Παραπομπές
----------

1. ↑  Cesati, Daniel P. Bovet, Marco (2005). *Understanding the Linux Kernel* (3rd ed. έκδοση). Boston, MA: Safari Tech Books Online. σελίδες 188–200. ISBN 978-0-596-00565-8. CS1 maint: Extra text (link)
2. ↑  Rago, W. Richard Stevens, Stephen A. (2013). *Advanced programming in the UNIX environment* (3d ed. έκδοση). [S.l.]: Addison-Wesley Professional. σελίδες 417–418. ISBN 978-0-321-63773-4. CS1 maint: Extra text (link)
Συντεταγμένες: 36°4′N 4°46′E﻿ / ﻿36.067°N 4.767°E﻿ / 36.067; 4.767

Η **Μπορτζ Μπου Αρερίτζ** (αραβικά: برج بوعريريج‎) είναι η πρωτεύουσα της ομώνυμης επαρχίας της Αλγερίας. Απέχει περίπου 240 χιλιόμετρα από το Αλγέρι στα ανατολικά, πλησίον της οροσειράς Χόντνα στα νότια Καβυλιακά Όρη, σε υψόμετρο 916 μέτρων. Σύμφωνα με την απογραφή του 2008 έχει 168.346 κατοίκους, από 134.666 το 1998, σημειώνοντας ετήσια αύξηση 2,30%.

Η οικονομία της πόλης στηρίζεται στη γεωργία και τη δασοκομία, μαζί με μερικές μικρής κλίμακας βιομηχανίες. Το Μπορτζ Μπου Αρερίτζ συνδέεται με άλλα αστικά κέντρα της χώρας οδικώς και σιδηροδρομικώς. Οι πόλεις Σετίφ και Μπουίρα βρίσκονται 70 χλμ. ανατολικά και 115 χλμ. βορειοδυτικά αντίστοιχα. Στην πόλη έχει την έδρα του ο ποδοσφαιρικός σύλλογος ΚΑ Μπορτζ Μπου Αρερίτζ, ο οποίος αγωνίζεται στην Α΄ Κατηγορία Ποδοσφαίρου της Αλγερίας.

Παραπομπές
----------

1. ↑  «Bordj Bou Arreridj (Province Capital, Bordj Bou Arreridj, Algeria) - Population Statistics, Charts, Map and Location». Ανακτήθηκε στις 9  Φεβρουαρίου 2020.
2. ↑  «Bordj Bou Arreridj (Province Capital, Bordj Bou Arreridj, Algeria) - Population Statistics, Charts, Map and Location». *citypopulation.de*. Ανακτήθηκε στις 9 Φεβρουαρίου 2020.
3. ↑  «Bordj Bou Arréridj : Une nouvelle zone industrielle à mechta Fatima». *Djazairess*. 3 Φεβρουαρίου 2008. Ανακτήθηκε στις 9 Φεβρουαρίου 2020.
4. ↑  «CA Bordj Bou Arreridj - Club profile». *www.transfermarkt.com* (στα Αγγλικά). Ανακτήθηκε στις 9 Φεβρουαρίου 2020.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 129219571
* LCCN: n2006017089
* GND: 4258273-8
* SUDOC: 187459290

 |

 |
Η **Μπορουτζερδική διάλεκτος** είναι τοπική διάλεκτος που ομιλείται στην πόλη Μπορουτζέρντ και τις γύρω περιοχές στην επαρχία Λορεστάν στο Ιράν. Συγγενεύει περισσότερο με τα Βόρεια Λούρι απ'ότι τα περσικά, και ομιλείται σε διάφορα μέρη στο Λορεστάν, όπου σε μερικά σημεία είναι εντελώς διαφορετική.

Η διάλεκτος ομιλείται στη πόλη Μπορουτζέρντ και περισσότερα από 200 χωριά γύρω από αυτό. Οι άνθρωποι των πόλεων Μαλαγιέρ, Ντουρόντ, Αράκ, Τοϋσερκάν και Κανγκαβάρ έχουν πολύ παρόμοια προφορά με τα Μπορουτζέρντι και η γλώσσα τους μπορεί να θεωρηθεί ως ίδια με τη Μπορουτζερδική διάλεκτο της Λούρι. Εκτιμάται ότι μεταξύ με 0.8 και 1 εκατομμύριο άτομα στις επαρχίες Λοριστάν, Μαρκαζί, Χαμαντάν και Κερμανσάχ ομιλούν την Μπορουτζερδική διάλεκτο με μικρές διαφορές στην προφορά.

Παραπομπές
----------

1. ↑  «LORI LANGUAGE ii. Sociolinguistic Status of Lori». iranica. Ανακτήθηκε στις 8 Φεβρουαρίου 2013.
2. ↑  «Luri, Northern». Ethnologue, Languages Of the World. Ανακτήθηκε στις 8 Φεβρουαρίου 2013.
3. ↑  «LORI DIALECTS». iranica. Ανακτήθηκε στις 8 Φεβρουαρίου 2013.
Το έμβλημα των Ιπποτών του ΝαούΗ **Μοναστική Βαρωνία του τάγματος του Ναού**, (1209-1312) ή αλλιώς των Ναϊτών Ιπποτών ήταν μεσαιωνικό κρατίδιο-φέουδο του Πριγκιπάτου της Αχαΐας.

Η Βαρωνία δημιουργήθηκε το 1209 και ήταν μία από τις τρεις μοναστικές βαρωνίες που δημιουργήθηκαν από τον πρίγκιπα Γουλιέλμο Σαμπλίτη με τέσσερα τιμάρια. Είχε ισότιμο εκπρόσωπο στην Κούρτη, που αποτελούνταν από τους βαρώνους του Πριγκιπάτου, με το δικαίωμα να κρατά ο εκπρόσωπος Φλάμπουρο, αλλά είχε την μοναδική υποχρέωση προς το πριγκιπάτο σε περίπτωση που αυτό χρειαστεί να στείλει στρατιωτική βοήθεια.

Το χρονικό του Μορέως τους αναφέρει "του Τέμπλου" :

> τοῦ Τέμπλου ἄλλα τέσσαρα φλάμουρον νὰ σηκώνῃ
> 
> — *Το Χρονικόν του Μωρέως*

Τα φέουδα του τάγματος ήταν στην σημερινή Αχαΐα και Ηλεία. Το 1312 που διαλύθηκε, τα φέουδά του πέρασαν στην βαρωνία των Ιωαννιτών ιπποτών. Στο τάγμα ανήκε και ο ναός του Αγίου Ιακώβου της Ανδραβίδας όπου εκεί εθάβοντο οι πρίγκιπες. Αρχικά ερχόμενοι στη Πελοπόννησο εγκαταστάθηκαν στην Μονή Γηροκομείου δίπλα στην Πάτρα, αλλά το 1210 ο Αρχιεπίσκοπος Πάτρας Άντελμος τους έδιωξε με την βία όπως αναφέρεται, χωρίς να πάρουν και τα πράγματα τους. Τότε το τάγμα απευθύνθηκε στον Πάπα που έδωσε εντολή για ανακρίσεις, που έδωσαν τελικά δίκαιο στους Ναΐτες. Παρ'όλα αυτά δεν πήραν τίποτε πίσω, ούτε χρηματική αποζημίωση.

Παραπομπές
----------

1. ↑  Περιοδικό Corpus, Αρχαιολογία & Ιστορία των πολιτισμών, Τεύχος 11 Νοέμβριος 1999

Πηγές
-----

* Βασίλης Κ. Λάζαρης (επιμ.), *Στέφανου Ν. Θωμόπουλου "Ιστορία της Πόλεως Πατρών από αρχαιοτάτων χρόνων μέχρι του 1821". Έκδοση τέταρτη στη δημοτική γλώσσα και με βάση τα χειρόγραφα του συγγραφέα*, Τόμος Α', Αχαϊκές Εκδόσεις, Πάτρα 1998. ISBN 960-7960-08-4
* *Το Χρονικόν του Μωρέως*

|  |  |  |  |  |  |
| --- | --- | --- | --- | --- | --- |
| 

| π • σ • ε
Οι Βαρωνίες του Πριγκιπάτου της Αχαΐας |
| --- |
|  |
| 
* Βαρωνία της Άκοβας
* Βαρωνία της Αρκαδίας
* Βαρωνία της Βελιγοστής
* Βαρωνία της Βοστίτσας
* Βαρωνία του Γερακίου
* Βαρωνία της Γρίτσενας
* Βαρωνία του Ελδαμαλά
* Βαρωνία των Καλαβρύτων
* Βαρωνία των Καλαμών
* Βαρωνία της Καρύταινας
* Βαρωνία του Λέλο
* Βαρωνία της Μιτόπολης
* Βαρωνία του Νικλίου
* Βαρωνία του Πασσαβά
* Βαρωνία της Πάτρας
* Βαρωνία των Σαλώνων ή Αυθεντία των Σαλώνων
* Βαρωνία της Χαλανδρίτσας
* Αρχιεπισκοπική Λατινική Βαρωνία της Πάτρας
* Επισκοπική Λατινική Βαρωνία Λακεδαιμονίας
* Επισκοπική Λατινική Βαρωνία Νικλίου
* Επισκοπική Λατινική Βαρωνία Ωλένης
* Βαρωνία του τάγματος του Αγίου Ιωάννη
* Βαρωνία του τάγματος του Ναού
* Βαρωνία των Τευτόνων Ιπποτών
 |
|  |
| 
* Κατηγορία Κατηγορία
* Commons page Κοινά
 |

 |
Το έμβλημα του τάγματος
Η **Μοναστική Βαρωνία των Τευτόνων Ιπποτών** (1209-1550) ήταν μεσαιωνικό φέουδο των Τευτόνων ιπποτών, Γερμανικού ιπποτικού τάγματος, στο Πριγκιπάτο της Αχαΐας στην σημερινή Πελοπόννησο.

Ήταν μία από τις τρεις μοναστικές βαρωνίες που δημιουργήθηκαν το 1209 από τον Γουλιέλμο Σαμπλίτη με τέσσερα τιμάρια. Το Χρονικό του Μορέως τους αναφέρει Αλλαμάνους (από τη γαλλική λέξη Allemands - Γερμανοί) λόγω της γερμανικής τους καταγωγής:

> εἴθ᾿ οὕτως γὰρ ἐδόθησαν κι αὐτῶν τῶν Ἀλλαμάνων  
> τέσσαρα φίε τοῦ νὰ κρατοῦν στὰ μέρη Καλομμάτας.
> 
> — Χρονικό του Μορέως

Το τάγμα ήρθε στο Πριγκιπάτο έπειτα από πρόσκληση του Σαμπλίτη από την Άκρα, όπου είχαν ιδρυθεί λίγα χρόνια πριν. Τα τιμάρια που πήρε το τάγμα, με αντάλλαγμα στρατιωτικές υπηρεσίες, ήταν στην σημερινή Μεσσηνία κοντά στην Καλαμάτα, αλλά και στην Ηλεία. Το 1241 παραχωρήθηκε στο τάγμα, μεταξύ άλλων, το Νοσοκομείο του Αγίου Ιακώβου στην Ανδραβίδα, το οποίο και αποτελούσε τόπο ταφής των πριγκίπων που προέρχονταν από τον Οίκο των Βιλεαρδουίνων. Ωστόσο, το 1246, υποχρεώθηκαν να παραδώσουν την κτήση τους αυτή στους Ναΐτες. Κέντρο του βαϊλάτου τους της "Ρωμανίας" αποτέλεσε, μετά το 1320, το φρούριο της Μοστενίτσας (σημερινή Ορεινή Ηλείας, σύμφωνα με τον Κουρτ Φόρστροϊτερ).

Μέχρι και τα τέλη του 15ου αιώνα και τις αρχές του 16ου αιώνα, όταν και κατελήφθη από τους Οθωμανούς, η επαρχία αυτή του Τάγματος αποτελούσε την ανατολικότερη κτήση του. Σύμφωνα με το Χρονικό, το τάγμα είχε ισότιμο εκπρόσωπο στην Κούρτη, το ανώτερο διοικητικό όργανο του πριγκιπάτου, του οποίου τα μέλη του ήταν οι βαρώνοι του Πριγκιπάτου της Αχαΐας.

Σημειώσεις
----------

Παραπομπές
----------

1. ↑  Ουίλιαμ Μίλλερ, μονογραφία μεταφραθείσα υπό Σπυρίδ. Π. Λάμπρου, εκδόσεις ελεύθερις σκέψις, Αρχείο ιστορικών λόγων, Αθήνα 1994 ISBN 960-7199-37-5
2. ↑  Το Χρονικόν του Μωρέως
3. 1 2 3 4  Kristjan Toomaspoeg (2001). *Histoire des Chevaliers Teutoniques*. Flammarion. σελ. 81. ISBN 2082118088.
4. ↑  Περιοδικό Corpus , Αρχαιολογία & Ιστορία των πολιτισμών, Τεύχος 11 Νοέμβριος 1999
5. ↑  Kristjan Toomaspoeg (2001). *Histoire des Chevaliers Teutoniques*. Flammarion. σελ. 174. ISBN 2082118088.

Πηγές
-----

* Το Χρονικόν του Μωρέως
* Esoterism, TEUTONIC KNIGHTS Αρχειοθετήθηκε 2012-12-09 στο Wayback Machine. ανακτήθηκε 5 Μαρτίου 2013

|  |  |  |  |  |  |
| --- | --- | --- | --- | --- | --- |
| 

| π • σ • ε
Οι Βαρωνίες του Πριγκιπάτου της Αχαΐας |
| --- |
|  |
| 
* Βαρωνία της Άκοβας
* Βαρωνία της Αρκαδίας
* Βαρωνία της Βελιγοστής
* Βαρωνία της Βοστίτσας
* Βαρωνία του Γερακίου
* Βαρωνία της Γρίτσενας
* Βαρωνία του Ελδαμαλά
* Βαρωνία των Καλαβρύτων
* Βαρωνία των Καλαμών
* Βαρωνία της Καρύταινας
* Βαρωνία του Λέλο
* Βαρωνία της Μιτόπολης
* Βαρωνία του Νικλίου
* Βαρωνία του Πασσαβά
* Βαρωνία της Πάτρας
* Βαρωνία των Σαλώνων ή Αυθεντία των Σαλώνων
* Βαρωνία της Χαλανδρίτσας
* Αρχιεπισκοπική Λατινική Βαρωνία της Πάτρας
* Επισκοπική Λατινική Βαρωνία Λακεδαιμονίας
* Επισκοπική Λατινική Βαρωνία Νικλίου
* Επισκοπική Λατινική Βαρωνία Ωλένης
* Βαρωνία του τάγματος του Αγίου Ιωάννη
* Βαρωνία του τάγματος του Ναού
* Βαρωνία των Τευτόνων Ιπποτών
 |
|  |
| 
* Κατηγορία Κατηγορία
* Commons page Κοινά
 |

 |
Στη σωματιδιακή φυσική, ο **βαρυονικός αριθμός** είναι ένας περίπου διατηρούμενος κβαντικός αριθμός. Ορίζεται ως:

{\displaystyle B={\frac {N\_{q}-N\_{\overline {q}}}{3}}}
όπου

{\displaystyle N\_{q}\ } είναι ο αριθμός των κουάρκ, και
{\displaystyle N\_{\overline {q}}} είναι ο αριθμός των αντικουάρκ.
Όπου ο συντελεστής 1/3 έχει προκύψει από τη θεωρία της κβαντικής χρωμοδυναμικής. Σύμφωνα με τους νόμους της ισχυρής αλληλεπίδρασης δε μπορεί να υπάρξει μεμονωμένο φορτίο χρώματος, δηλαδή το συνολικό φορτίο χρώματος ενός σωματιδίου πρέπει να είναι μηδέν (*λευκό*). Αυτό μπορεί να επιτευχθεί μόνο βάζοντας μαζί ένα κουάρκ οποιουδήποτε χρώματος με το αντικουάρκ του, δίνοντας ένα μεσόνιο με βαρυονικό αριθμό μηδέν, συνδυάζοντας τρία κουάρκ δημιουργώντας ένα βαρυόνιο ή συνδυάζοντας τρία αντικουάρκ δημιουργόντας ένα αντι-βαρυόνιο με βαρυονικό αριθμό −1. 

Επομένως, τα κουάρκς εμφανίζονται μόνο σε τριάδες, εάν τα αντικουάρκ λογίζονται ως "αρνητικά κουάρκ". Ιστορικά, ο βαρυονικός αριθμός ορίστηκε πολύ πριν καθιερωθεί το μοντέλο των κουάρκ, οπότε αντί να αλλάξουν τον ορισμό, οι φυσικοί σωματιδίων απλά διαίρεσαν τον μέχρι τότε γνωστό κβαντικός αριθμός δια του τρία. Σήμερα είναι ίσως πιο ακριβές να μιλάμε για τη διατήρηση του **αριθμού κουάρκ** (*quark number*).

Σωματίδια που δεν περιέχουν κουάρκς ή αντικουάρκς έχουν βαρυονικό αριθμό μηδέν. Τέτοια σωματίδια είναι τα λεπτόνια, το φωτόνιο και τα W και Z μποζόνια. 

Ο βαρυονικός αριθμός διατηρείται σε σχεδόν όλες τις αλληλεπιδράσεις του καθιερωμένου μοντέλου. Τα μόνα προβλήματα εμφανίζονται σε ανωμαλίες της ελικότητας. 

*Διατήρηση* σημαίνει ότι το άθροισμα των βαρυονικών αριθμών όλων των εισερχόμενων σωματιδίων μιας αντίδρασης είναι το ίδιο με το άθροισμα των βαρυονικών αριθμών των εξερχόμενων σωματιδίων. 

Η παραβίαση του βαρυονικού αριθμού θα μπορούσε να οδηγεί σε διάσπαση του πρωτονίου, αλλά μόνο εάν ο βαρυονικός αριθμός αλλάζει μοναδιαία.

Σε υποθετικές θεωρίες, όπως στις μεγαλοενοποιημένες θεωρίες, επιτρέπεται η αλλαγή ενός βαρυονίου σε μερικά λεπτόνια, κάτι που συνεπάγεται την παραβίαση της διατήρησης του βαρυονικού και του λεπτονικού αριθμού. Η διάσπαση πρωτονίου θα ήταν ένα τέτοιο παράδειγμα.

Δείτε επίσης
------------

* Λεπτονικός αριθμός
Φωτογραφική λήψη του κομήτη Χέιλ-Μποπ (αγγλικά: Hale-Bopp)
**Η αστροφωτογραφία** είναι ένα μεγάλο κεφάλαιο στη φωτογραφία που έχει ως στόχο τη φωτογραφική απεικόνιση των αστρονομικών σωμάτων, των ουράνιων φαινομένων και των περιοχών του νυχτερινού ουρανού. Η πρώτη φωτογραφία ενός αστρονομικού αντικειμένου (της Σελήνης) ελήφθη το 1840, αλλά οι τεχνολογικές εξελίξεις επέτρεψαν τη λεπτομερή αστρική φωτογραφία στα τέλη του 19ου αιώνα. Εκτός από τη δυνατότητα καταγραφής των λεπτομερειών των εκτεταμένων αντικειμένων όπως η Σελήνη, ο ήλιος και οι πλανήτες, η αστροφωτογραφία έχει τη δυνατότητα να απεικονίζει αντικείμενα που δεν είναι ορατά με το ανθρώπινο μάτι, όπως τα αμυδρά αστέρια, τα νεφελώματα και τους γαλαξίες. Αυτό γίνεται με το μεγάλο χρονικό διάστημα έκθεσης, καθώς και οι φωτογραφικές μηχανές και οι ψηφιακές φωτογραφικές μηχανές μπορούν να συσσωρεύσουν και να συγκεντρώσουν φωτόνια σε αυτές τις μεγάλες χρονικές περιόδους. 

Η φωτογραφία έφερε επανάσταση στον τομέα της επαγγελματικής αστρονομικής έρευνας, με μακροχρόνιες εκθέσεις που καταγράφουν εκατοντάδες χιλιάδες νέα αστέρια και νεφελώματα που δεν ήταν ορατά με το ανθρώπινο μάτι, οδηγώντας σε όλο πιο εξειδικευμένα και μεγαλύτερα οπτικά τηλεσκόπια που ήταν ουσιαστικά μεγάλες κάμερες σχεδιασμένες να καταγράφουν φως χρησιμοποιώντας φωτογραφικές πλάκες. Η αστροφωτογραφία είχε πρωταρχικό ρόλο στις έρευνες του ουρανού και στην ταξινόμηση των αστέρων, αλλά με την πάροδο του χρόνου έδωσε τη θέση της σε ένα πιο εξελιγμένο εξοπλισμό και τεχνικές σχεδιασμένες για συγκεκριμένους τομείς της επιστημονικής έρευνας. 

Σήμερα, η αστροφωτογραφία είναι ως επί το πλείστον μια υποδιαίρεση στην ερασιτεχνική αστρονομία, που συνήθως αποσκοπεί σε αισθητικό αποτέλεσμα και όχι σε λήψεις εικόνων που είναι αξιοποιήσιμες επιστημονικά. Οι ερασιτέχνες χρησιμοποιούν ένα ευρύ φάσμα ειδικού εξοπλισμού και διάφορων τεχνικών. 

|  |  |
| --- | --- |
| wiktionary logowiktionary logo | Το *Βικιλεξικό* έχει σχετικό λήμμα:  **αστροφωτογραφία**  |
Σύνοψη των σωματιδίων και των δυνάμεων της σωματιδιακής φυσικής
Τα **βαρυόνια** είναι σύνθετα υποατομικά σωματίδια τα οποία δημιουργούνται με συνδυασμούς τριών κουάρκ. Μαζί με τα μεσόνια απαρτίζουν την οικογένεια των αδρονίων, δηλαδή σωματίδια που κατασκευάζονται από κουάρκ. Τα βαρυόνια είναι φερμιόνια, σε αντίθεση με τα μεσόνια που είναι μποζόνια. Υπακούουν δηλαδή στη στατιστική Φέρμι-Ντιράκ, ενώ μπορούν να συμμετέχουν και σε ισχυρές αλληλεπιδράσεις. Τα βαρυόνια διαθέτουν έναν κβαντικό αριθμό, τον βαρυονικό, ο οποίος διατηρείται σε κάθε είδους αλληλεπιδράσεις. Η ονομασία τους προέρχεται από την ελληνική λέξη βαρύς, καθώς την εποχή που δόθηκε, θεωρούνταν ότι τα σωματίδια αυτά είχαν πολύ μεγάλη μάζα σε σχέση με τα υπόλοιπα.

Τα πιο συνηθισμένα βαρυόνια είναι τα γνωστά πρωτόνια και νετρόνια, τα οποία αποτελούν τους δομικούς λίθους του ατομικού πυρήνα. Άλλα σωματίδια που ανήκουν στην οικογένεια των βαρυονίων είναι τα σωμάτια Δ, Σ, Λ, Ξ και Ω.

Παραπομπές
----------

1. ↑  Κανελλοπούλου, Πέλλα (2020). *Μέτρηση της ενεργού διατομής για την παραγωγή ενός W μποζονίου και δύο b quarks σε συγκρούσεις πρωτονίων στον ανιχνευτή CMS*. Αθήνα: ΕΜΠ. σελ. 8.

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* LCCN: sh85012004
* GND: 4144076-6
* BNF: cb119796751 (data)

 |

 |
Ο Χόφεν καταθέτει κατά τη διάρκεια της δίκης
Ο **Βάλντεμαρ Χόφεν** (Waldemar Hoven, 10 Φεβρουαρίου 1903 - 2 Ιουνίου 1948) ήταν Ναζί ιατρός στο στρατόπεδο συγκέντρωσης Μπούχενβαλντ.

Ο Χόφεν γεννήθηκε στο Φράιμπουργκ. Μεταξύ των ετών 1919 και 1933, επισκέφθηκε τη Δανία, τη Σουηδία, τις Ηνωμένες Πολιτείες και τη Γαλλία και επέστρεψε το 1933 στο Φράιμπουργκ, όπου ολοκλήρωσε τις σπουδές του στο λύκειο. Στη συνέχεια παρακολούθησε τα Πανεπιστήμια του Φράιμπουργκ και του Μονάχου. Το 1934, έγινε μέλος των Ες Ες. Το 1939, ολοκλήρωσε τις ιατρικές του σπουδές και έγινε γιατρός των Ες Ες. 

Ο Χόφεν έφτασε στο αξίωμα του Χαουπτστουρμφύρερ στη Waffen SS.

Συμμετείχε στη διεξαγωγή ιατρικών πειραμάτων σχετικά με τον τύφο και την ανοχή σε ορό φαινόλης, που οδήγησε στο θάνατο πολλών κρατουμένων. Συμμετείχε επίσης σε προγράμματα ναζιστικής ευθανασίας, κατά τη διάρκεια των οποίων σκοτώθηκαν άτομα με αναπηρίες, όπως και Εβραίοι, που θεωρούνταν ακατάλληλοι για εργασία.

Συνελήφθη από τους Ναζί το 1943, κατηγορούμενος ότι χορήγησε θανατηφόρο ένεση φαινόλης σε αξιωματικό των Ες Ες, που ήταν πιθανός μάρτυρας σε έρευνα εναντίον της Ίλζε Κοχ, με την οποία φημολογούνταν ότι είχε σχέση. Δικάστηκε και καταδικάστηκε σε θάνατο, αν και αφέθηκε ελεύθερος τον Μάρτιο του 1945 λόγω έλλειψης γιατρών από τους Ναζί.

Δίκη
----

Ο Χόφεν συνελήφθη στο τέλος του Β΄ Παγκοσμίου Πολέμου από τους Συμμάχους και ήταν κατηγορούμενος στη Δίκη των Ιατρών, μία από τις Επακόλουθες Δίκες της Νυρεμβέργης. Κρίθηκε ένοχος για εγκλήματα πολέμου, εγκλήματα κατά της ανθρωπότητας και συμμετοχή σε εγκληματική οργάνωση.

Καταδικάστηκε σε θάνατο και απαγχονίστηκε στις 2 Ιουνίου 1948 στη φυλακή Λάντσμπεργκ στη Βαυαρία.

Παραπομπές
----------

1. 1 2 3  «Nuremberg Trials Project». *Nuremberg Trials Project*.
2. ↑  Ανακτήθηκε στις 14  Ιουνίου 2019.
3. ↑  *Czech National Authority Database*. xx0280697. Ανακτήθηκε στις 24  Ιανουαρίου 2023.
4. ↑  Klee, Ernst (2007). *Das Personenlexikon zum Dritten Reich* (στα Γερμανικά) (2η έκδοση). Frankfurt am Main: Fischer Taschenbuch. σελ. 272. ISBN 978-3-596-16048-8.
5. 1 2  «Nuremberg - Transcript Viewer - Transcript for NMT 1: Medical Case». *nuremberg.law.harvard.edu*. Ανακτήθηκε στις 15 Ιουνίου 2019.
6. ↑  «Nuremberg - Document Viewer - Interrogation of Waldemar Hoven concerning medical programs and research projects at Buchenwald». *nuremberg.law.harvard.edu*. Ανακτήθηκε στις 15 Ιουνίου 2019.
7. ↑  Allen, Arthur (21 Ιουλίου 2014). *The Fantastic Laboratory of Dr. Weigl: How Two Brave Scientists Battled Typhus and Sabotaged the Nazis* (στα Αγγλικά). W. W. Norton & Company. ISBN 9780393244014.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 25571845
* LCCN: no2003077836
* ISNI: 0000 0000 1852 8947
* GND: 125655940
* NKC: xx0280697

 |

 |
Η **Βαθυτυπία** συμπεριλαμβάνει μια ομάδα μεθόδων εκτύπωσης.

Στις βαθυτυπικές μεθόδους η προς εκτύπωση παράσταση χαράσσεται πρώτα, με μηχανικά ή χημικά μέσα, στην επιφάνεια μιας τυπογραφικής πλάκας. Η πλάκα αλείφεται με παχιά και ισχυρά χρωματισμένη μελάνη, και ακολούθως τα επίπεδα (αχάραχτα) μέρη της σκουπίζονται ώστε να μην είναι μελανωμένα. Στη συνέχεια, εφαρμόζεται μεγάλη πίεση ώστε να μεταφερθεί στο υπόστρωμα η μελάνη που εξακολουθεί να βρίσκεται στα βαθουλωμένα (χαραγμένα) μέρη της τυπογραφικής πλάκας, σχηματίζοντας έτσι την εικόνα. Με την πίεση ωθείται το υπόστρωμα μέσα στα βαθουλώματα της τυπογραφικής πλάκας, δημιουργώντας έτσι ένα ανάγλυφο.

Παραπομπές
----------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Βαθυτυπία** |

1. ↑  «prado.consilium.europa.eu». Αρχειοθετήθηκε από το πρωτότυπο στις 11 Μαΐου 2012. Ανακτήθηκε στις 12 Ιανουαρίου 2012.
Το *Tomb of the Mutilated* είναι το τρίτο στούντιο άλμπουμ της αμερικανικής death metal μπάντας Cannibal Corpse. Το άλμπουμ κυκλοφόρησε το 1992 με την Metal Blade Records και είναι το τελευταίο άλμπουμ που είχε ηχογραφήσει με την μπάντα της αρχικής σειράς, καθώς ο βασικός κιθαρίστας Bob Rusay απολύθηκε μετά την κυκλοφορία του άλμπουμ. Το άλμπουμ απαγορεύτηκε στη Γερμανία, λόγω της βίαιης κάλυψης και της ακραίας φύσης των στίχων.

Επειδή οι σημειώσεις της γραμμής για το Butchered at Birth χαρακτηρίζουν τις παραπομπές του αμερικανικού σειριακού δολοφόνου Albert Fish, είναι συχνά λανθασμένα πιστώνεται ότι ήταν η φωνή στην αρχή του "Addicted to Vaginal Skin". Ωστόσο, η εικαστική εξομολόγηση που ακούγεται στην αρχή του τραγουδιού ανήκει κατά πάσα πιθανότητα στο "Genesee River Killer" του Arthur Shawcross. Το τραγούδι "Hammer Smashed Face" παρουσιάστηκε κατά την εμφάνιση της μπάντας στην ταινία Ace Ventura: Pet Ντετέκτιβ και downloadable περιεχόμενο για τη σειρά βιντεοπαιχνιδιών Rock Band. Το τραγούδι "I Cum Blood" εμφανίζεται επίσης στο τηλεοπτικό παιχνίδι Grand Theft Auto IV: The Lost and Damned.

Στίχοι
------

Αξιολογημένοι κριτές Jack Murray και Connur Joyce δήλωσαν ότι πιστεύουν ότι ο Tomb of the Mutilated είναι ένα λεύκωμα υψηλού επιπέδου που ασχολείται με την ακραία νεκροφιλία και τον σαδισμό. Ο Murray είπε: "Είναι μια πολύ έξυπνη ιδέα για τον βιασμό και τη δολοφονία ενός νεαρού κοριτσιού με ένα μεγάλο μαχαίρι και συνεχίζει να βιάζει το πτώμα μέχρι τον οργασμό. Αυτό το θέμα είναι ιδιαίτερα παρόν στις τέσσερις τελευταίες διαδρομές του άλμπουμ", ενώ η Joyce ανακοίνωσε "Το λεύκωμα έχει βαρύτερες συνομιλίες σε όλο τον κόσμο, είναι σίγουρα συνδεδεμένο, ειδικά στις τελευταίες τρεις διαδρομές." Η σαφής φύση με την οποία ο Barnes σέρνει το δρόμο του μέσα από τους ολοένα και πιο νοσηρότερους στίχους καταδεικνύει σίγουρα το θέμα που τρέχει μέσα από το άλμπουμ, ας πούμε την ολοένα και χειρότερη ψυχική κατάσταση του πρωταγωνιστή. "

Ο Chris Barnes δήλωσε στη σελίδα 71 του τεύχους Ιουνίου του Decibel Magazine ότι «τα Entrails Ripped from Cunt's Virgin βασίστηκαν σε δύο αδέρφια, ένας από τους οποίους ήταν ημι-καθυστερημένος, που υπηρετούσαν τη ζωή, ο αδελφός με καθυστέρηση μίλησε για να βάλει μια κρεμάστρα για το τρίχωμα μέχρι να βγάλει τα έντερα της. Δεν είναι γνωστό ακριβώς πως ο Barnes αναφερόταν.

Λίστα κομματιών
---------------

Όλοι οι στίχοι και οι φωνητικές ρυθμίσεις φτιάχτηκαν από τον Chris Barnes. Μουσική από τους *Cannibal Corpse*.

| Αρ. | Τίτλος | Μήκος |
| --- | --- | --- |
| 1. | "Hammer Smashed Face" | 4:02 |
| 2. | "I Cum Blood" | 3:40 |
| 3. | "Addicted to Vaginal Skin" | 3:29 |
| 4. | "Split Wide Open" | 3:01 |
| 5. | "Necropedophile" | 4:05 |
| 6. | "The Cryptic Stench" | 3:57 |
| 7. | "Entrails Ripped from a Virgin's Cunt" | 4:14 |
| 8. | "Post Mortal Ejaculation" | 3:35 |
| 9. | "Beyond the Cemetery" | 4:52 |
| 10. | "I Cum Blood (Live)" (2002 remastered edition bonus track) | 4:13 |
| Συνολικό Μήκος | **39:08** |

Μέλη
----

* Chris Barnes - Στίχοι
* Bob Rusay - Πρώτη Κιθάρα
* Jack Owen - Ρυθμική Κιθάρα
* Alex Webster - Μπάσο
* Paul Mazurkiewicz - Ντραμς
Για άλλες χρήσεις, δείτε: Βοήθεια:Βικισυντακτικό σήμανσης. 
Το συντακτικό wiki χρησιμοποιείται ευρέως στην Βικιπαίδεια
**Γλώσσα κειμένου wiki**, ή **wiki σήμανση**, είναι μια ελαφριά γλώσσα σήμανσης  που χρησιμοποιείται για να γράφουμε σελίδες σε wiki ιστοχώρους, όπως η Βικιπαίδεια, και είναι μια απλοποιημένη εναλλακτική/ενδιάμεση επιλογή ως προς την HTML. Ο απώτερος σκοπός της είναι να μετατραπεί μέσω λογισμικού wiki σε HTML, που με την σειρά του χρησιμοποιείται από τους φυλλομετρητές.

Δεν υπάρχει μια κοινά αποδεκτή πρότυπος γλώσσα κειμένου wiki. Η γραμματική, η δομή, η δικαιολόγηση, οι λέξεις κλειδιά και τα λοιπά εξαρτώνται από το συγκεκριμένο λογισμικό wiki που χρησιμοποιείται στον συγκεκριμένο ιστότοπο. Για παράδειγμα, όλες οι γλώσσες σήμανσης wiki έχουν έναν απλό τρόπο δημιουργίας συνδέσμων προς άλλες σελίδες εντός του ιστότοπου, αλλά υπάρχουν πλήθος διαφορετικές συμβάσεις σύνταξης για αυτούς τους συνδέσμους. Πολλά wikis, ιδιαίτερα τα πιο παλιά, χρησιμοποιούσαν το CamelCase για να σημάνουν τις λέξεις που θα έπρεπε αυτόματα να παίρνουν σύνδεσμο. Στο MediaWiki, αυτή η σύμβαση έχει αντικατασταθεί από την [[…]] σημειογραφική ένδειξη, που η Βικιπαίδεια αποκαλεί "ελεύθερους συνδέσμους".

Διάφορα προγράμματα Wiki μπορούν να υποστηρίξουν τη χρήση διαφορετικών ομάδων στοιχείων της HTML μέσα στο βικικείμενο. Σε μερικές περιπτώσεις, τα επιτρεπόμενα στοιχεία της HTML θα μπορούσαν να εμφανίζονται σε ξεχωριστά wiki sites. Το λογισμικό MediaWiki υποστηρίζει τις πιο συνηθισμένες ετικέτες της HTML.

Προτυποποίηση
-------------

Η Creole είναι μια προσπάθεια για μια "κοινή βίκι γλώσσα σήμανσης που να μπορεί να χρησιμοποιηθεί σε διάφορα Wikis". Υπάρχουν μια σειρά από μηχανές βίκι που έχουν εφαρμόσει την Creole. Η Version 1.0 της συγκεκριμένης γλώσσας εκδόθηκε τον Ιούλιο του 2007.

Παραπομπές
----------

1. ↑  «Wikipedia:Free links». Wikipedia, the Free Encyclopedia. Ανακτήθηκε στις 8 Αυγούστου 2008.
2. ↑  «WikiCreole: Home». Wikicreole.org. Αρχειοθετήθηκε από το πρωτότυπο στις 4 Μαΐου 2012. Ανακτήθηκε στις 26 Νοεμβρίου 2008.
3. ↑  «WikiCreole: Engines». Wikicreole.org. Αρχειοθετήθηκε από το πρωτότυπο στις 4 Μαΐου 2012. Ανακτήθηκε στις 26 Νοεμβρίου 2008.
4. ↑  «WikiCreole: Creole 1.0». Wikicreole.org. Αρχειοθετήθηκε από το πρωτότυπο στις 4 Μαΐου 2012. Ανακτήθηκε στις 26 Νοεμβρίου 2008.

Εξωτερικοί σύνδεσμοι
--------------------

* What you see is Wiki - Questioning WYSIWYG in the Internet Age
* Media Wiki alternative parsers
* Discussions about MediaWiki alternative parsers
Το **VIA TRUX** είναι ένα υβριδικό ελαφρύ φορτηγό που παράγεται από την VIA Motors από το 2011 μέχρι σήμερα. Το φορτηγό αυτό άρχιζε να σχεδιάζεται το 2006 όταν η General Motors σχεδίαζε να αντικαταστήσει το Chevrolet Silverado με κάτι πιο σύγχρονο και πιο μοντέρνο από το πλέον 6-χρονο Silverado, το οποίο αν και πουλούσε αρκετά καλά χρειαζόταν έναν αντικαταστάτη.

Πλέον έχουν πουληθεί 100.000 αντίτυπα να και το φορτηγό συνεχίζεται να παράγεται, ξεχωριστά όμως από το Silverado. Το 2019 η VIA Motors σχεδιάζει να αντικαταστήσει το φορτηγό με ένα καινούριο φορτηγό που λέγεται να κυκλοφορήσει το 2024, αν και τα φορτηγά συνεχίζουν να πουλάνε καλά.

Αναφορές
--------

* "VIA Motors Raises $5.3 Million To Build Clean Trucks And SUVs" Αρχειοθετήθηκε 2021-02-08 στο Wayback Machine.
Το **Wikiwand** είναι ιδιόκτητη λογισμική διεπαφή ανεπτυγμένη για την προβολή λημμάτων της Βικιπαίδειας, διαθέσιμη για διαφόρους δημοφιλείς περιηγητές ιστού ως δωρεάν επέκταση περιηγητή ή εφαρμογή για κινητά.

Ιστορικό
--------

Το Wikiwand (αρχικά ονομαζόμενο ως WikiWand) ιδρύθηκε το 2013 από τους Λίορ Γκρόσμαν και Ίλαν Λιούιν. Κυκλοφόρησε επισήμως τον Αύγουστο του 2014. Η διεπαφή αυτό περιλαμβάνει ένα πλευρικό μενού, γραμμή πλοήγησης, εξατομικευμένους συνδέσμους με άλλες γλώσσες, νέα τυπογραφία και πρόσβαση σε προεπισκοπήσεις συνδεδεμένων άρθρων. Ο κατάλογος περιεχομένων εμφανίζεται συνεχώς στην αριστερή πλευρά.

Σύμφωνα με τον Γκρόσμαν, «Δεν καταλαβαίναμε πως η πέμπτη πιο δημοφιλής ιστοσελίδα στον κόσμο, που χρησιμοποιείται από μισό δισεκατομμύριο ανθρώπους, έχει μια διεπαφή που δεν έχει ενημερωθεί για πάνω από μια δεκαετία. Βρήκαμε ότι η διεπαφή της Βικιπαίδειας ήταν ακατάστατη, δύσκολο να διαβαστεί (μεγάλα πλαίσια με μικρό κείμενο), δύσκολη για πλοήγηση και υστερεί από άποψη χρηστικότητας».

Διαθεσιμότητα
-------------

Η διεπαφή είναι διαθέσιμη για τους περιηγητές Chrome, Safari και Firefox, καθώς και από τον ιστότοπο της. Τον Μάρτιο του 2015, το Wikiwand κυκλοφόρησε εφαρμογή iOS για συσκευές iPhone and iPad. Μια εφαρμογή για λογισμικό Android βρίσκεται υπό ανάπτυξη.

Επιχειρησιακό μοντέλο
---------------------

Το 2014, το Wikiwand συγκέντρωσε $600.000 για να υποστηρίξει την ανάπτυξη της διεπαφής. Έχει δηλώσει ότι προτίθεται να αυξήσει τα έσοδα μέσω διαφημίσεων και να δωρίσει το 30% των κερδών του στο Ίδρυμα Wikimedia.

Παραπομπές
----------

1. ↑  Τζίλιαν Ουόνγκ (21 Αυγούστου 2014). «'WikiWand' Gives Wikipedia Clean New Layout For A Better Reading Experience» (στα Αγγλικά). Taxi. Αρχειοθετήθηκε από το πρωτότυπο στις 19 Σεπτεμβρίου 2016. Ανακτήθηκε στις 22 Αυγούστου 2014.
2. ↑  «WikiWand» (στα Αγγλικά). CrunchBase. Ανακτήθηκε στις 22 Αυγούστου 2014.
3. ↑  «WikiWand». Twitter. Ανακτήθηκε στις 22 Αυγούστου 2014.
4. ↑  Μάρτιν Μπρίνκμαν (14 Αυγούστου 2014). «WikiWand is a modernized Wikipedia frontend» (στα Αγγλικά). ghacks.net. Ανακτήθηκε στις 22 Αυγούστου 2014.
5. ↑  «WikiWand makes Wikipedia beautiful» [Το Wikiwand κάνει την Βικιπαίδεια ομορφότερη] (στα Αγγλικά). TNW. Ανακτήθηκε στις 22 Αυγούστου 2014.
6. 1 2  «Web App WikiWand Raises $600,000 To Give Wikipedia A New Interface» (στα Αγγλικά). techcrunch.com. 7 Αυγούστου 2014. Ανακτήθηκε στις 3 Νοεμβρίου 2017.
7. ↑  Ζακ Έπστάιν (18 Μαρτίου 2015). «New free iPhone app transforms Wikipedia into a stunning interactive experience» [Νέα δωρεάν εφαρμογή για το iPhone μετατρέπει την Βικιπαίδεια σε μια εκπληκτική διαδραστική εμπειρία] (στα Αγγλικά). Yahoo. Αρχειοθετήθηκε από το πρωτότυπο στις 15 Σεπτεμβρίου 2017. Ανακτήθηκε στις 26 Μαρτίου 2015.
8. ↑  «Wikiwand for Android». *Wikiwand*. Αρχειοθετήθηκε από το πρωτότυπο στις 23 Ιανουαρίου 2021. Ανακτήθηκε στις 11 Φεβρουαρίου 2020.
9. ↑  «About - Wikiwand». *Wikiwand* (στα Αγγλικά). Αρχειοθετήθηκε από το πρωτότυπο στις 8 Φεβρουαρίου 2015.

Εξωτερικοί σύνδεσμοι
--------------------

* Επίσημος ιστότοπος
* WikiWand Overhauls Wikipedia, Makes It Easier to Browse
* *Αυτό* το λήμμα στο Wikiwand
Ο **Άντριου ή Άντυ (Ανδρέας) Βλάχος** (γεν. 20 Απριλίου 1976) είναι Ελληνοαυστραλός ποδοσφαιριστής, με μακροχρόνια επιτυχημένη καριέρα σε ομάδες της Αυστραλίας και άλλων χωρών, όπως στο Βέλγιο, στη Νέα Ζηλανδία και για μικρό διάστημα στην Ελλάδα, στον Παναθηναϊκό και στον ΑΟ Αγίου Νικολάου. Αγωνίζεται ως ακραίος επιθετικός.

Βιογραφικό
----------

Γεννήθηκε στις 20 Απριλίου 1976 στη Μελβούρνη από Έλληνες γονείς, μετανάστες πρώτης γενιάς στην Αυστραλία. Ξεκίνησε την καριέρα του από το Μέγα Αλέξανδρο Μελβούρνης (νυν: *Heidelberg United FC*) το 1994 και συνέχισε στην Κόλινγκγουντ (Collingwood Warriors S.C.) και στην Κάρλτον. Το 1998 δοκίμασε την τύχη του στην Ελλάδα, στον Παναθηναϊκό, χωρίς ιδιαίτερη επιτυχία και την επόμενη σεζόν αγωνίστηκε στην Κρήτη με τον ΑΟ Αγίου Νικολάου στη Β΄ Εθνική. 

Επέστρεψε στην Αυστραλία και έπαιξε μια σεζόν στην Ελλάς Μελβούρνης (νυν: *South Melbourne FC*), την πιο ιστορική ποδοσφαιρική ομάδα της ελληνικής ομογένειας, με την οποία έπαιξε στον τελικό στο εθνικό πρωτάθλημα Αυστραλίας. Ακολούθως, αγωνίστηκε στην Φούτμπολ Κινγκζ (Football Kingz FC, νυν: *New Zealand Knights FC*) στη Νέα Ζηλανδία για δύο σεζόν, πριν επιστρέψει στην Ευρώπη, στη βελγική Σερκλ Μπριζ, όπου έκανε δύο γεμάτες σεζόν. Το 2005 επέστρεψε στη Μελβούρνη, στη Βίκτορυ (Melbourne Victory FC) και συνέχισε στο Μέγα Αλέξανδρο (Heidelberg United). Από το 2008 είναι παίκτης προπονητής στην Χιουμ Σίτι (Hume City FC). Έχει αγωνιστεί σε περισσότερα από 300 παιχνίδια πρωταθλήματος.

Καριέρα
-------

| Έτος | Σύλλογος | Εμφανίσεις (Γκολ) |
| --- | --- | --- |
| 1994-1996 | Αυστραλία Μέγας Αλέξανδρος Μελβούρνης | 17 (3) |
| 1996-1997 | Αυστραλία Κόλινγκγουντ Γουόριορς | 24 (6) |
| 1997-1998 | Αυστραλία Κάρλτον | 44 (15) |
| 1998-1999 | Ελλάδα Παναθηναϊκός | 2 (0) |
| 1999-2000 | Ελλάδα ΑΟ Αγίου Νικολάου | 8 (0) |
| 2000-2001 | Αυστραλία Ελλάς Μελβούρνης | 39 (15) |
| 2001-2003 | Νέα Ζηλανδία Φούτμπολ Κινγκζ | 45 (9) |
| 2003-2005 | Βέλγιο Σερκλ Μπριζ | 59 (8) |
| 2005-2006 | Αυστραλία Βίκτορι Μελβούρνης | 18 (0) |
| 2006-2007 | Αυστραλία Μέγας Αλέξανδρος Μελβούρνης | 42 (11) |
| 2008-2009 | Αυστραλία Χιουμ Σίτι | 37 (9) |

Τίτλοι - Διακρίσεις
-------------------

* Πρωτάθλημα Αυστραλίας (φιναλίστ): 2000-01.

Παραπομπές
----------

1. ↑  (πολλαπλές γλώσσες) *Transfermarkt*. 13102. Ανακτήθηκε στις 9  Οκτωβρίου 2017.
2. ↑  (πολλαπλές γλώσσες) *FBref.com*. 16df1af9.
3. ↑  (Αγγλικά) *ESPN FC*. 69007. Ανακτήθηκε στις 4  Απριλίου 2022.

Εξωτερικοί σύνδεσμοι
--------------------

|  |  |
| --- | --- |
| εικονίδιο Ποδόσφαιρο | Πύλη Ποδόσφαιρο |

* ESPN Soccernet Profile
* World Football Profile
Ο  **Βασίλειος Μαγιάσης**  (Κάιρο 1880 – Λέρος 1926)
ήταν σημαντικός Έλληνας ζωγράφος

Βιογραφία
---------

  *Σορόκος* 
  *Βάρκα στο φεγγαρόφωτο* 
  *Ψαράδες* 
Ο Βασίλειος Μαγιάσης γεννήθηκε το 1880 στο Κάιρο της Αιγύπτου. Σπούδασε στη Νάπολη της Ιταλίας. Ταξίδεψε και εργάστηκε σε διάφορες ευρωπαϊκές χώρες. Το 1914 εγκαταστάθηκε στην Αθήνα. 
Το 1917 κοντά του μαθήτευσε ο Νίκος Χατζηκυριάκος - Γκίκας. 
Ο Μαγιάσης διακρίθηκε στις θαλασσογραφίες. Πέθανε στη Λέρο το 1926.

Αναφορές
--------

1. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 8 Δεκεμβρίου 2015. Ανακτήθηκε στις 4 Μαρτίου 2014.
2. ↑  Μουσείο Μπενάκη, Χρονολόγιο Ν. Χατζηκυριάκου Γκίκα
3. ↑
Ο **Μπραχίμ Γκάλι** (/ˈɡɑːli/) (αραβικά: إبراهيم غالي, ισπανικά: Brahim Gali, 19  Αυγούστου 1949 ) είναι ο σημερινός πρόεδρος της Αραβικής Δημοκρατίας της Σαχάρας και πρώην πρέσβης στην Αλγερία. Διαδραμάτισε καθοριστικό ρόλο στον αγώνα για αυτοδιάθεση και ανεξαρτησία από το Μαρόκο. Συνέβαλε στην εξέγερση του 1970 στη Ζέμλα ενάντια στην ισπανική κυριαρχία,  και στην ίδρυση του Λαϊκού Μετώπου για την Απελευθέρωση της Saguia el-Hamra και του Río de Oro (Μέτωπο Πολισάριο) το 1973, και της Δημοκρατίας της Σαχάρας το 1976. Έπαιξε επίσης σημαντικό ρόλο στον πόλεμο στην Δυτική Σαχάρα και στην ίδρυση της MINURSO, της ειρηνευτικής αποστολής του ΟΗΕ.

Ο Γκάλι εξελέγη ως ο πρώτος γενικός γραμματέας του Πολισάριο και οργάνωσε την πρώτη στρατιωτική δράση του μετώπου, κατά του στρατού της Ισπανίας.

Στις 4 Μαρτίου 1976, ορίστηκε ως υπουργός Άμυνας από την πρώτη κυβέρνηση της Λαϊκής Αραβικής Δημοκρατίας της Σαχάρας. Παρέμεινε σε αυτό το πόστο μέχρι το 1989, όταν επιλέχθηκε ως στρατιωτικός διοικητής της Δεύτερης Στρατιωτικής Περιφέρειας.

Στις εκλογές που διεξήχθησαν στις 9 Ιουλίου του 2016 στο στρατόπεδα προσφύγων Τιντούφ, ο Γκάλι επιλέχθηκε ως ο επόμενος πρόεδρος της χώρας αντικαθιστώντας τον βετεράνο ηγέτη Μοχάμετ Αμπντελαζίζ, ο οποίος πέθανε στις 31 Μαΐου του 2016.

### Επανεκλογή 2023

Ο Γκάλι επανεξελέγη πρόεδρος στις 20 Ιανουαρίου 2023 με 1.253 ψήφους στο συνέδριο του Μετώπου Πολισάριο.Ο αντίπαλός του, Μπασίρ Μουσταφά, έλαβε 563 ψήφους.

Παραπομπές
----------

1. 1 2  Ανακτήθηκε στις 27  Αυγούστου 2022.
2. ↑  Ανακτήθηκε στις 24  Ιουνίου 2019.
3. ↑  «Ambassador Brahim Gali condoles family of Abdelhamid Mehri». Sahara Press Service. 2012-02-02. Αρχειοθετήθηκε από το πρωτότυπο στις 2015-01-20.. Ανακτήθηκε στις 09-05-2012.
4. ↑  «The Polisario accused AQIM of kidnapping 3 Europeans». Ennahar online. 2011-10-23. Αρχειοθετήθηκε από το πρωτότυπο στις 2015-01-20.. Ανακτήθηκε στις 09-05-2012.
5. ↑  «Brahim Gali». Diario Vasco. 2007-07-26.. Ανακτήθηκε στις 09-05-2012.  (Ισπανικά)
6. ↑  Bárbulo, Tomás (2002). *La historia prohibida del Sáhara Español*. Barcelona: Ediciones Destino / Colección Imago Mundi vol. 21. σελίδες 110–115. ISBN 978-84-233-3446-9.
7. ↑  «Western Sahara's Polisario Front Elects Leader». Al Monitordate=2016-07-12. Αρχειοθετήθηκε από το πρωτότυπο στις 2011-05-19.. Ανακτήθηκε στις 11-08-2017.
8. ↑  Rulers
Συντεταγμένες: 41°36′32″N 44°32′21″E﻿ / ﻿41.60889°N 44.53917°E﻿ / 41.60889; 44.53917

Το φαράγγι του Μπιρτβίσι με τον πύργο Σευποβάρι στην κορυφή του ψηλότερου βράχουΕρείπια του φρουρίουΜία από τις πύλεςΕρείπια του φρούριουΔάσος στην κοιλάδα του Μπιρτβίσι
Το **Μπιρτβίσι** ( γεωργιανά: ბირთვისი) είναι ένα ερειπωμένο μεσαιωνικό φρούριο που χτίστηκε μεταξύ των ασβεστολιθικών βράχων στο φαράγγι του ποταμού Αλγκέτι. Υπάγεται στο Δήμο Τετριτσκάρο, στο μχάρε Κβέμο Κάρτλι της Γεωργίας. Βρίσκεται δίπλα στον Εθνικό Δρυμό του Αλγκέτι, νοτιοδυτικά της Τιφλίδας.

Περιγραφή
---------

Το φρούριο καταλαμβάνει έκταση 1 τ.χλμ. και είναι χτισμένο σε δυσπρόσιτη βραχώδη περιοχή, περιτειχισμένο από οχυρωματικά τείχη και πύργους, εκ των οποίων αντιπροσωπευτικός είναι ο πύργος *Σευποβάρι* («Ισχυρογνώμονας/Πεισματάρης») στην κορυφή του υψηλότερου βράχου. 

Η ιστορική τοποθεσία περιλαμβάνει ερείπια του κάστρου, οικημάτων και βοηθητικών δομών, όπως λουτρά. Υπήρχαν σκαλιά και σύστημα συλλογής του βρόχινου νερού με αυλάκια. Ο πύργος Σευποβάρι ήταν τετραόροφος ενώ τα οικήματα ήταν ενός ή δύο ορόφων. Η περιοχή με τις δασικές εκτάσεις της ήταν ένα φυσικό οχυρό, και όπου υπήρχαν δρόμοι κατασκευάζονταν αμυντικά τείχη και πύργοι.

Ιστορία
-------

Στις ιστορικές αναφορές, το Μπιρτβίσι αναφέρεται για πρώτη φορά ως ιδιοκτησία του Αραβικού Εμιράτου της Τιφλίδας, που το 1038 πέρασε στα χέρια των Γεωργιανών ευγενών Λιπάριτ, Δούκα του Κιντεκάρι, και Ιβάν Αμπαζάτζε.

Κατά το Μεσαίωνα το Μπιρτβίσι θεωρείτο ως ένα απόρθητο οχυρό που όποιος το κατείχε θα μπορούσε να ελέγξει ολόκληρο το φαράγγι του Αλγκέτι με την στρατηγική του σημασία. Το 1403 ο Τούρκο-Μογγολικός στρατός του Ταμερλάνου έπληξε σοβαρά το κάστρο κατά τη διάρκεια μιας από τις εισβολές του στη Γεωργία. 

Μετά τη διάλυση του Βασιλείου της Γεωργίας αργότερα στον 15ο αιώνα, το Μπιρτβίσι βρέθηκε εντός των συνόρων του Βασιλείου του Κάρτλι και ήταν ιδιοκτησία της ευγενούς οικογένειας των Μπαρατασβίλι. 

Το φρούριο λειτούργησε ως αμυντική δομή μέχρι τα τέλη του 18ου αιώνα.

Παραπομπές
----------

1. ↑  «სსიპ დაცული ტერიტორიების სააგენტო». *web.archive.org*. 21 Ιουλίου 2011. Αρχειοθετήθηκε από το πρωτότυπο στις 21 Ιουλίου 2011. Ανακτήθηκε στις 31 Ιουλίου 2019. CS1 maint: Unfit url (link)
2. ↑  «ბირთვისი». *Georgian Travel Guide* (στα Γεωργιανά). Ανακτήθηκε στις 31 Ιουλίου 2019.
3. 1 2  (Γεωργιανά) ზაქარაია პ. საქართველოს ციხე-ქალაქები, ციხესიმაგრეები, ციხე-დარბაზები, ციხე-გალავნები, კოშკები.-თბ.2001.-გვ.86-88.
4. 1 2  «Culture». *memkvidreoba-gis.gov.ge*. Αρχειοθετήθηκε από το πρωτότυπο στις 31 Ιουλίου 2019. Ανακτήθηκε στις 31 Ιουλίου 2019.
5. ↑  Thomson, Robert W. 1934-2018. (1996). *Rewriting Caucasian history : the medieval Armenian adaptation of the Georgian Chronicles : the original Georgian texts and the Armenian adaptation*. Oxford: Clarendon Press. ISBN 0198263732. 33104132. CS1 maint: Πολλαπλές ονομασίες: authors list (link)
Ο **Μπραϊανίτης** είναι φωσφορικό ορυκτό του νατρίου, του μαγνησίου και του ασβεστίου με χημικό τύπο **Na2CaMg(PO4)2**.. Πρωτοεντοπίστηκε σε σιδηρομετεωρίτη.. Πήρε το όνομά του από τον Μπράϊαν Χάρολντ Μέισον (Brian Harold Mason, 1917-2009), Νεοζηλανδό γεωχημικό, ορυκτολόγο και πρωτοπόρο στη Μετεωρική, ο οποίος χρημάτισε, μεταξύ άλλων, Διευθυντής του Ινστιτούτου Smithsonian της Ουάσιγκτον.

Ανευρέθη στο μετεωρίτη Ντέιτον (Dayton meteorite) στο Μοντγκόμερι του Οχάιο, όπου και αποτελεί χαρακτηριστικό ορυκτό. Ανευρέθη, επίσης, στο μετεωρίτη "Μοράσκο" στο Πόζναν (Morasko meteorite, Poznan) της Πολωνίας.

Δεν έχει ανευρεθεί στο γήινο φλοιό.

Παραπομπές
----------

1. ↑  Webmineral
2. ↑  Mindat
3. ↑  Όνομα εγκριθέν από την ΙΜΑ το 1966
Η Μπρασερί Λιπ, Παρίσι 2011
Η **Μπρασερί Λιπ** (Brasserie Lipp) βρίσκεται στο διάσημο βουλεβάρτο Σαιν - Ζερμαίν (151, Blvd Saint – Germain) στην Αριστερή Όχθη (Rive Gauche) του Σηκουάνα στο Παρίσι, όπου συγκεντρώνονται και άλλα ιστορικά και φημισμένα καφέ της γαλλικής πρωτεύουσας, όπως το Καφέ Λε Ντε Μαγκό και το Καφέ ντε Φλορ. Αποτελεί ένα από τα πιο διάσημα καφε-εστιατόρια του Παρισιού, όπου συχνάζουν πολιτικοί, συγγραφείς και σχεδιαστές μόδας.

Η Μπρασερί Λίπ ιδρύθηκε από τον Λεονάρ Λιπ (Leonard Lipp), έναν Αλσατό πρόσφυγα, ο οποίος είχε μεταναστεύσει στο Παρίσι, όπως και άλλοι Αλσατοί πρόσφυγες, μετά την προσάρτηση της Αλσατίας στη Γερμανία, που ακολούθησε τον γαλλοπρωσικό πόλεμο του 1870. Άρχισε να λειτουργεί στο τέλος του 19ου αιώνα.

Το εσωτερικό της μπρασερί είναι υπέροχα διακοσμημένο με Αρ Νουβό κεραμικά πλακίδια με ζωγραφισμένους παπαγάλους ή φυτικά μοτίβα, φιλοτεχνημένα από τον πατέρα και το θείο του Γάλλου ποιητή Λεόν – Πωλ Φαργκ (Leon – Paul Fargue). 

Ανάμεσα στους διάσημους θαμώνες της Μπρασερί Λιπ από το χώρο της λογοτεχνίας περιλαμβάνονται ο Έρνεστ Χέμινγουεϊ, ο Αντουάν ντε Σαιντ-Εξυπερύ, ο Αντρέ Μαλρώ, ο Αλμπέρ Καμύ, ο Ζαν Ζενέ και ο Αλαίν Ρομπ – Γκριγιέ. Στα χρόνια που ζούσε στο Παρίσι, δειπνούσε εδώ με τους φίλους του ο Αμερικανός συγγραφέας Γουίλιαμ Στάιρον (William Stayron), γνωστός για το μυθιστόρημά του «Εκλογή της Σόφι» (Sophie’s Choice, 1979). 

Τακτικός θαμώνας ήταν και ο Πάμπλο Πικάσο, ο οποίος είχε το εργαστήρι του κοντά στην Μπρασερί Λιπ. Από τις διασημότητες στο χώρο της πολιτικής, περιλαμβάνονται ο Ζωρζ Πομπιντού, ο Βαλερί Ζισκάρ Ντ' Εσταίν, ο Φρανσουά Μιτεράν και ο Ζακ Σιράκ.

Πηγές
-----

* Noel Riley Fitch: "The Grand Literary Cafes of Europe", pp. 50 – 52 Brasserie Lipp, New Holland Publishers (UK) Ltd, London, 2006.
* "ΠΑΡΙΣΙ" (Οδηγοί του Κόσμου), σελ. 139 "Μπρασερί Λιπ" & 142 "Τα πιο διάσημα καφενεία του Παρισιού", Εκδόσεις Καθημερινή/Dorling Kindersley Ltd (ελληνική έκδοση), Αθήνα, 1998.

1. 1 2 3  «base Mérimée» (Γαλλικά) Υπουργείο Πολιτισμού της Γαλλίας.
2. ↑  Ανακτήθηκε στις 13  Νοεμβρίου 2018.
Το **Μπράν** είναι χωρίο της Βόρειας Τρανσυλβανίας στην περιφέρεια του Μπρασόβ στη Ρουμανία. Βρίσκεται σε απόσταση 30 χλμ. Από την πόλη του Μπρασόβ και αποτελείται από πέντε χωριά: Μπραν, Ποάρτα, Πρέντελουτς, Σίμον και Σοχοντόλ,.

Το μεσαιωνικό κάστρο του Μπραν, το οποίο πολιορκήθηκε από τον Βλαντ τον Παλουκωτή, είναι δημοφιλής τουριστικός προορισμός, εν μέρει επειδή μοιάζει με το σπίτι του Δράκουλα στο μυθιστόρημα του Μπραμ Στόουκερ.

Το 2002 το χωριό είχε πληθυσμό 5.573 κατοίκων.

Παραπομπές
----------

1. ↑  «Rezultatele alegerilor locale din 2020». Permanent Electoral Authority.
2. ↑  *The Dracula Dilemma: Tourism, Identity and the State in Romania* by Duncan Light (Ashgate Publishing, 2012)

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 153743827
* LCCN: n91089345
* GND: 10135152-5

 |

 |
Ο **Ναός της Νίκης** είναι ένας ελληνικός ναός της αρχαίας πόλης Ιμέρα και βρίσκεται στον αρχαιολογικό χώρο Τέρμινι Ιμερέζε (αρχ. Θέρμαι Ιμεραίαι), που υπάγεται στην επαρχία Παλέρμου της Σικελίας.

Ο ναός της Νίκης στην Ιμέρα.

Περιγραφή
---------

Ο ναός χρονολογείται το διάστημα 480-460 π.Χ. και έχει ταυτοποιηθεί με τον ναό που κτίστηκε από τους Καρχηδονίους με εντολή του τυράννου Γέλωνα των Συρακουσών, που ηγεμόνευε της Ελληνικής συνομοσπονδίας, που τους νίκησε στη μάη της Ιμέρας το 480 π.Χ..

Ο δωρικός ναός ίσως αφιερώθηκε στην Αθηνά. Το κτήριο κάηκε και καταστράφηκε, μάλλον το 409 π.Χ. όταν οι Καρχηδόνιοι κατέλαβαν την πόλη της Ιμέρας.

Ο ναός της Νίκης.

Αναφορές
--------

1. ↑  Vassallo 2005, σελ. 106.
2. ↑  Vassallo 2005, σελ. 107.

Πηγές
-----

* Vassallo, Stefano (2005). *Himera città greca. Guida alla storia e ai monumenti*. *Dipartimento dei Beni Culturali, Ambientali e dell'Educazione Permanente*. Palermo.
Ο **Μπρανισλάβ Αντάμαβιτς Ταράσκιεβιτς** (λευκορωσικά: Браніслаў Адамавіч Тарашкевіч, Λατσίνκα: Branisłaŭ Taraškievič, ρωσικά: Бронислав Адамович Тарашкевич, λιθουανικά: Bronislavas Taraškevičius, πολωνικά: Bronisław Adamowicz Taraszkiewicz, 20 Ιανουαρίου 1892 – 29 Νοεμβρίου 1938) ήταν Λευκορωσικό δημόσιο πρόσωπο, πολιτικός και γλωσσολόγος. 

Ήταν ο δημιουργός της πρώτης τυποποίησης της σύγχρονης γλώσσας της Λευκορωσίας στις αρχές του 20ου αιώνα. Το πρότυπο αργότερα ρωσοποιήθηκε από τις Σοβιετικές αρχές. Ωστόσο, η προ-ρωσοποιημένη (κλασική) έκδοση του προτύπου ήταν και εξακολουθεί να χρησιμοποιείται ενεργά από τους διανοούμενους και την Λευκορωσική διασπορά και αναφέρεται ανεπίσημα ως Ταρασκιέβιτσα, προς τιμήν του Μπρανισλάβ Ταράσκιεβιτς. 

Ο Ταράσκιεβιτς ήταν μέλος του υπόγειου Κομμουνιστικού Κόμματος της Δυτικής Λευκορωσίας (ΚΚΔΛ) στην Πολωνία και φυλακίστηκε για δύο χρόνια (1928-1930). Επίσης, ως μέλος του Λευκορωσικού Αντιπροσωπευτικού Σύλλογου (λευκορωσικά: Беларускі пасольскі клуб, Byelaruski pasol'ski klub), ήταν βουλευτής του πολωνικού Κοινοβουλίου (Σέιμ) την περίοδο 1922-1927. Μεταξύ άλλων, είχε μεταφράσει το Παν Ταντέους στα Λευκορωσικά, και το 1969 ένα Λευκορωσικό γυμνάσιο στο Μπιέλσκ Ποντλάσκι ονομάστηκε προς τιμήν του. 

Το 1933 αφέθηκε ελεύθερος λόγω της αποφυλάκισης ενός Πολωνο-Σοβιετικού κρατούμενου σε αντάλλαγμα τον Φραντσισάκ Αλιάχνοβιτς, ενός Λευκορώσου δημοσιογράφου και θεατρικού συγγραφέα που φυλακίστηκε σε ένα Γκουλάγκ, και έζησε στην Σοβιετική εξορία από τότε.

Έπεσε θύμα της Μεγάλης Εκκαθάρισης στα τέλη της δεκαετίας του 1930.

Παραπομπές
----------

1. ↑  Zaprudnik, Jan (1993). *Belarus: at a crossroads in history*. Westview Press. σελίδες 86, 87, 93. ISBN 9780813313399.
2. ↑  Anglo-Byelorussian Society (1969). *The Journal of Byelorussian Studies*. **2**. Anglo-Belarusian Society, σελ. 105, 106.
3. ↑  Fisiak, Jacek (1980). *Historical Morphology*. Walter de Gruyter. σελίδες 122, 124. ISBN 9783110823127.
4. ↑  «Branislau Adamavich Tarashkievich». Αρχειοθετήθηκε από το πρωτότυπο στις 18 Δεκεμβρίου 2000. Ανακτήθηκε στις 7 Σεπτεμβρίου 2017.

Εξωτερικοί σύνδεσμοι
--------------------

* 2 σελίδες από την αρχική Λευκορωσική γραμματική από τον Μπρανισλάβ Ταράσκιεβιτς

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 235392147
* LCCN: nr96040621
* ISNI: 0000 0003 8546 6717
* GND: 121121305

 |

 |